Πακούριος της Ιβηρίας

Ο Πακούριος () ήταν Χοσροΐδης πρίγκιπας του Βασιλείου της Ιβηρίας (Καρτλία, ανατολική Γεωργία), καθώς και στρατιωτικός διοικητής στην υπηρεσία των Ρωμαίων στην Ιταλία. Το όνομά του αποτελεί πιθανώς λατινοποιημένη απόδοση του γεωργιανού ονόματος Μπακούρι.

Ο Πακούριος ήταν υιός του Περάνιου, επίσης στρατηγού κατά την διάρκεια της περιόδου βασιλείας του Αυτοκράτορα Ιουστινιανού Α΄. Κατά την διάρκεια του Γοτθικού Πολέμου (535-554, εστάλη, μαζί με τον Σέργιο, προκειμένου να ενισχύσει τον Βελισάριο στην Καλαβρία το 547. Το 552, ηγήθηκε των ρωμαϊκών στρατευμάτων στο Όδροντο και διαπραγματεύτηκε την συνθηκολόγηση του Τάραντα και της Αχεροντίας και των Γότθων διοικητών τους, Ράγναρις και Μόρας. Όταν ο Ράγναρις επιχείρησε να απωθήσει τους Ρωμαίους και συνέλαβε πενήντα εκ των στρατιωτών τους ως ομήρους, ο Πακούριος βάδισε εναντίον του και πέτυχε καθοριστική νίκη.Martindale, John Robert (1992), The Prosopography of the Later Roman Empire, p. 959. Cambridge University Press, ISBN 0-521-07233-6.    

 Δείτε επίσης 
 Φαζάς

 Παραπομπές 

Κατηγορία:Βυζαντινοί στρατηγοί
Κατηγορία:Βασιλεία της Γεωργίας
Κατηγορία:Πρόσωπα του Γοτθικού Πολέμου (535-554)
Κατηγορία:Δυναστεία των Χοσροϊδών
Κατηγορία:Βυζαντινοί του 6ου αιώνα